Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, feminizidioen gorakadei aurre egiteko autonomia-erkidegoetan krisi batzordeak sortzeari buruzkoa (10-22/POR-00230).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak ekainaren 16ko Osoko Bilkuran ahoz erantzun dezan.

Jakin dugunez, Berdintasun Ministerioak feminizidioen gorakadei aurre egiteko krisi batzordeak sortzea proposatu du Estatu Ituneko lantaldean.

Zer deritzo Nafarroak Genero Indarkeriaren aurkako Estatu Ituneko lantaldean proposatu diren batzorde horiek sortzeko aukerari?

Iruñean, 2022ko uztailaren 9an

Foru parlamentaria: Ainhoa Aznárez Igarza